open-index/open-wikipedia-markdown huggingface dataset:
Klaus Johan Myrvoll

**Klaus Johan Myrvoll** (født 1981) er en norsk språkviter som fra 2019 er professor ved Universitetet i Stavanger (per 2025). Han oppnådde i 2015 doktorgraden i norrøn filologi ved Universitetet i Oslo. Han er kjent som målaktivist, og var kjent for å fremme høgnorsk.

Som 19-åring vant Myrvoll Unge Forskeres førstepris innenfor humanistiske fag for sin særoppgave om talemålsendringer på Smøla, hvor han kommer fra. Myrvoll har også bidratt med en rekke vitenskapelige artikler til ulike tidsskrifter.

## Engasjement i målbevegelsen
I den organiserte målbevegelsen har Myrvoll hatt en rekke verv, både som landsstyremedlem og senere sentralstyremedlem i Norsk Målungdom (NMU), leder for Skuleboknemndi åt Studentmållaget i Oslo og formann for høgnorskforeningen Ivar Aasen-sambandet. Myrvolls engasjement i Målungdommen dalte brått da det kom fram at Myrvoll var den ene av de to målungdommene som først hadde gått til Økokrim og deretter til TV 2 med den avslørende rapporten om medlemsjuks i NMU.

I en reportasje i *[[Bergens Tidende]]* 3. mai 2003 hevdet Harald Stabell, advokat for de tiltalte målungdommene, at avsløringene av medlemsjukset var målpolitisk motivert. Stabell nevnte ikke Myrvoll og Torheim med navn, men viste til deres engasjement i høgnorskbevegelsen. Stabell kom også med anklager om tyveri fra målungdommens kontor i Oslo. Oppslaget i *Bergens Tidende* førte til at Myrvoll sammen med Olav Torheim valgte å stå fram offentlig på TV 2-nyhetene og tilbakevise disse påstandene. Overfor TV 2 slo de to fast at de mente de hadde både rett og plikt til å ta affære da de fikk kjennskap til økonomisk kriminalitet i en organisasjon der de selv hadde tillitsverv.

Myrvoll ble valgt til formann for Ivar Aasen-sambandet i 2001. Dette vervet hadde han fram til 2004. Myrvoll og Torheim fra den tidligere ledelsen fortsatte arbeidet med bladet Målmannen, der Myrvoll satt som redaktør fram til Torheim tok over i 2005.

## Referanser


## Eksterne lenker
* Klaus Johan Myrvoll får førsteprisen i humanistisk klasse hos Unge Forskere
* &ndash;Vi var fanga av systemet. Dag og Tid 6. desember 2003.
Feira de Santana

**Feira de Santana** er en by og kommune i delstaten Bahia i nordøstregionen av Brasil. **Feira de Santana** er den nest største byen i delstaten  og har en rekke industribedrifter.

## Referanser


## Eksterne lenker
* 
* http://www.cprm.gov.br/publique/cgi/cgilua.exe/sys/start.htm?sid=36&infoid=294
* http://www.uefs.br
Kåre Nordstoga

**Kåre Nordstoga** (født 1954) er en norsk musiker, med orgel som hovedinstrument og professor ved Norges musikkhøgskole. Fra 1984 har han virket som domorganist i Oslo domkirke.

## Biografi
Familien flyttet fra Sandsvær til Heddal da han var 7 år gammel. På hjemstedet Notodden gikk han i lære hos Harald Aune og Odd Jakob Unhammer. Senere gjennomførte han eksamen i kirkemusikk ved Norges musikkhøgskole. Her hadde han Kaare Ørnung som i lærer i klaverspill. Hans orgellærere var Søren Gangfløt, Magne Elvestrand og Bjørn F. Boysen. I 1982 mottok han stipendium fra Léonie Sonnings Musikfond som ga ham mulighet til videre studier hos David Sanger i London. I tiden 1977–1984 var han organist i Ullern kirke i Oslo. Han debuterte i 1978 i Oslo domkirke der han ble assisterende organist i 1984, underviste en tid ved Norges musikkhøgskole, før han i 1994 ble domorganist på fulltid.  Hans interesse for Johann Sebastian Bach avstedkom den kjente serien på 30 lørdagskonserter (1990–1992) og til Bach-jubileet (2000).

## Karriere
Nordstoga har gitt ut flere langspillplater. Som solist har han bl.a. spilt inn to CD-er med fransk orgelmusikk av Franck og Widor på Cavaillé-Coll–orgelet i St. Etiennekatedralen i Caen og Bachs triosonater på kororgelet i Oslo domkirke. Siste plateutgivelse er orgelverker av Franz Liszt på hovedorgelet i Oslo domkirke. De siste årene har han blant annet vært solist i Notre-Dame i Paris, ved den internasjonale orgelfestivalen i Århus og gjestesolist ved innvielsen av et nytt katedralorgel i Lausanne.

Kåre Nordstoga samarbeider jevnlig med eliten av norske musikere som f.eks Ole Edvard Antonsen, Arve Tellefsen og Knut Buen. Med sin oppvekst i Telemark har Nordstoga også en forkjærlighet for norsk folkemusikk og har deltatt på rekke plateinnspillinger med norske folkemusikere. For platen *Bjølleslåtten (slåttar etter [[Ola Mosafinn]])*, som han ga ut sammen med Knut Buen og Leif Rygg, fikk han Spellemannprisen 1994 i klassen folkemusikk/gammaldans. 

## Utmerkelser
Han vant Lindemanprisen i 2006 og Oslo bys kunstnerpris i 2015. Han har vært nominert til Spellemannprisen 2000 for *J. S. Bach: Toccata og Fuga*, Spellemannprisen 2012 *Bach: Concertos And Chorale Preludes* og til Spellemannprisen 2023 for *Masterworks from the 1930s*, alle i klassen klassisk.

Kåre Nordstoga blir omtalt som en av de fremste konsertorganistene i Europa.

I 2016 ble han utnevnt til ridder av 1. klasse av St. Olavsorden for sin innsats for norsk kirkemusikk.

## Referanser


## Eksterne lenker
* 
*
Hanne Borchgrevink

**Hanne Borchgrevink** (født 24. september 1951 i Oslo) er en norsk billedkunstner. Hun er utdannet ved Kunst- og håndverksskolen (1971–1974) og Statens kunstakademi (1974–1979) under Ludvig Eikaas og Arne Malmedal.

Hun arbeider likeverdig med grafikk (tresnitt) og maleri. Hanne Borchgrevink bor og arbeider på Finnskogen, i Grue kommune i Hedmark, sammen med billedkunstner Tore Hansen.  

Hanne Borchgrevink bidro til å fornye norsk maleri på 1980-tallet. Hus har hele tiden vært et sentralt motiv for henne, helt fra maleridebuten på Høstutstillingen i 1978. Hun har etter hvert gått over til en mer formal billedbygging der hun først og fremst dyrker flatene i bildet. Fargen er også helt avgjørende for både komposisjon og innhold. Motivet blir forenklet til et konsentrat av et hus. Bildene er blitt beskrevet som stillferdige, myndige dikt og som et spill med variasjoner over et kompositorisk tema - musikk i form og farge. 

Hanne Borchgrevink har hatt separatutstillinger i bl.a. Lillehammer Kunstmuseum (2000), Bomuldsfabriken Kunsthall i Arendal (2001) og Kunstnerforbundet i Oslo (2007). Hun var festspillutstiller i Bergen kunsthall i 2011. Hennes arbeider befinner seg i sentrale private og offentlige samlinger i Norge og utlandet, som Nasjonalmuseet, Lillehammer Kunstmuseum og British Museum. 
Hun har utført flere utsmykkinger (kunstprosjekter), bl.a. glassmosaikk i et basseng i sentralhallen Tønsberg sykehus (2005).

## Referanser


## Eksterne lenker
* 
*  Hanne Borchgrevinks hjemmeside
Olav Torheim

**Olav Torheim** (født  1979) er en norsk fysiker med doktorgrad, skribent og politisk aktivist. Han forsker blant annet innenfor mikroelektronikkutvikling for romfysikk- og høyenergifysikkeksperimenter. Torheim har studert fysikk ved Universitetet i Bergen og tok doktorgraden i 2010. Han arbeider som postdoktor ved Gesellschaft für Schwerionenforschung i Tyskland.

Han er kjent for sitt arbeid for å fremme klassisk nynorsk, høgnorsk. Torheim har blant annet vært aktiv i Norsk Målungdom og i Ivar Aasen-sambandet. Torheim var også blant initiativtakerne til det høgnorske språk- og kulturtidsskriftet Målmannen. Øyvind Strømmen omtaler tidsskriftet som sterkt høyrevridd.

I 2002 ble det avslørt at Norsk Målungdom i årevis hadde drevet med medlemsjuks, og seks tidligere ledere ble dømt for de ulovlige forholdene. Bevismaterialet var hovedsakelig en rapport skrevet av Olav Torheim sammen med Klaus Johan Myrvoll, først sendt til politiet og deretter til TV2-dokumentarprogrammet Rikets tilstand.

I 2006 ble Torheim intervjuet av Bergens Tidende, der han som MIFF-medlem presenterte et israelvennlig syn på Midtøsten-konflikten.

I 2017 registrerte Torheim foreningen Scandza Forum i Brønnøysundregisteret, med seg selv som daglig leder. I artikkel fra samme år omtalte Torheim Scandza Forum som «eit ope forum for ordskifte og informasjonsformidling kring nordisk og europeisk identitet og eigenart».. Scandza Forum har ved flere tilfeller invitert talere med høyreekstreme og antisemittiske budskap til sine konferanser, blant andre Greg Johnson. Konferansene har som mål å skape engasjement rundt «hvit nasjonalisme» i Norge og Sverige. I et innlegg i *Dagbladet* skriver Torheim at han før konferansen i 2017 ikke hadde særlig kjennskap til hva foredragsholderne sto for.

## Referanser
Den europeiske romforskningsorganisasjon

**Den europeiske romforskningsorganisasjon** (engelsk: **European Space Research Organization**, **ESRO**) ble opprettet den 20. mars 1962 på grunnlag av en traktat som ble signert 14. juni samme år. Det var ti europeiske medlemsnasjoner med fra starten: Belgia, Danmark, Frankrike, Italia, Nederland, Spania, Sveits, Sverige, Storbritannia og Vest-Tyskland.

Mellom 1968 og 1972 sende ESRO opp syv satellitter – Iris (ESRO-2B), Aurora (ESRO-1A), HEOS-1, Boreas, HEOS-2, TD-1A og ESRO-4 med amerikanske bæreraketter.

I 1975 ble ESRO en del av European Space Agency.
Norra Savolax

**Norra Savolax** (finsk: *Pohjois-Savo*) er et av Finlands 19 landskap.
Norra Savolax utgjør den nordlige delen av det historiske landskapet Savolax. Administarsjonssetet i Norra Savolax er universitetsbyen Kuopio.
Norra Savolax grenser til landskapene Södra Savolax, Mellersta Finland, Norra Österbotten, Kajanaland og Norra Karelen.

## Kommuner og regioner
Norra Savolax er oppdelt i 18 kommuner, hvorav 5 er bykommuner. Kommunene i landskapet utgjør fem økonomiske regioner. Nedenstående oversikt viser hvordan kommunene fordeler seg på de fem økonomiske regionene. Byene er oppført med fet skrift.

## Se også
*Finlands kommuner
*Finlands økonomiske regioner
*Finlands landskap
*Regionforvaltningsverk

## Referanser


## Eksterne lenker
* 
* ''Uppslagsverket Finland'', Norra Savolax

__NOEDITSECTION__
Södra Savolax

**Södra Savolax** (finsk: *Etelä-Savo*) er et landskap i Finland, i den sørøstlige delen av landet. Södra Savolax utgjør den sørlige delen av det historiske landskapet Savolax.  Administrasjonssetet for landskapet er universitetsbyen S:t Michel. Finlands største innsjø Saimen ligger her. Landskapets næringsliv er hovedsakelig trelast.
Södra Savolax grenser til landskapene Kymmenedalen, Päijänne-Tavastland, Mellersta Finland, Norra Savolax og Norra og Södra Karelen.

## Kommuner og regioner
Södra Savolax har 14 kommuner, hvorav tre bykommuner. I de siste årene har det vært én kommunesammenslåing. Den 1. januar 2009 ble Savonranta slått sammen med Nyslott kommune. 
 
Kommunene i landskapet utgjør tre økonomiske regioner. Nedenstående oversikt viser hvordan kommunene fordeler seg på de tre økonomiske regionene. Byene er oppført med fet skrift.

## Befolkningsutvikling

## Se også
*Finlands kommuner
*Finlands økonomiske regioner
*Finlands landskap
*Regionforvaltningsverk

## Referanser


## Eksterne lenker
* 
* ''Uppslagsverket Finland'', Södra Savolax

__NOEDITSECTION__
Edvard-prisen

**Edvard-prisen**, også skrevet **Edvardprisen** og **EDVARD-prisen**, er en norsk musikkpris. Prisen deles ut av TONO, opphavsrettsorganisasjon for norske musikere og komponister, og deles ut til komponister og tekstforfattere som er medlemmer av organisasjonen. Første utdelingen var i 1998 for verker fra musikkåret 1997.

## Om prisen

Prisen er oppkalt etter komponisten Edvard Grieg. Den er en videreføring av NOPAs Årets verk og Norsk Komponistforenings Årets verk, begge utdelt i samarbeid med TONO fra 1965 og 1996. Edvard-prisen skal tildeles «opphavere som har skapt musikkverk og tekster til musikk av høy kunstnerisk kvalitet», og deles ut for å «øke oppmerksomheten om norske komponister og tekstforfattere, og å øke nordmenns forståelse for, og kjennskap til, nyskrevet norsk musikk». Prisen deles ut til musikk eller tekster som er utfremført eller utgitt for første gang foregående år.

Det deles ut Edvard-pris innen flere prisklasser. Siden 2014 har det blitt delt ut priser i klassene populærmusikk, samtidsmusikk, tekst til musikk, åpen klasse og utfordrer. Klassene for populærmusikk, samtidsmusikk og tekst til musikk har vært en del av prisen siden den første utdelingen, med enkelte unntak for tekst-klassen. Åpen klasse ble første gang delt ut i 2004, mens utfordrer-klassen ble innført i 2014 etter å tidligere ha vært en del av TONO-prisen. De første årene ble det også delt ut priser i klassene musikk til annen kunstart og juryens ærespris. I tillegg ble det i perioden 2002 til 2005 delt ut priser i åtte ulike prisklasser som kun ble delt ut en gang hver.

Vinneren i hver klasse mottar et trofé og et diplom, begge designet av Magne Furuholmen, og et prisbeløp på  kroner. Det opprinnelige trofeet var designet av Bruno Oldani, men ble i forbindelse med Edvard-prisens 20-årsjubileum i 2018 erstattet med Furuholmens trofé og diplom. Prisbeløpet var opprinnlelig på  kroner, og ble senere øket til  
 kroner og  kroner, før det ble satt til  kroner i 2024.

Vinnerne i de ulike klasse kåres av Edvard-juryen som består av medlemmer fra musikkorganisasjonene NOPA, Norsk Komponistforening, , samt uavhengige medlemmer. Den samme juryen kårer også vinneren av TONOs formidlerpris, og har siden 2024 også kåret mottakeren av Anne Grete Preus-prisen.

De tre første årene ble utdelingen gjennomført som en felles årlig prisutdeling som ble vist på NRK. Fra 2001 ble utdelingen delt opp, og utdelingen i de enkelte klassene ble gjort til ulike tidspunkt på musikkfestivaler, konsertsteder eller andre steder tilpasset mottakeren. Denne oppdelingen av utdelingen er siden beholdt med enkelte unntak. Under TONOs jubileumskonsert 27. november 2008, ble prisene for både 2007 og 2008 ble delt ut under samme seremoni. Det ble også gjennomført en felles prisutdeling i 2018 og 2024. Det ble ikke delt ut noen pris i 2009.

## Vinnere og nominerte
### 1998

### 1999

### 2000

### 2001

### 2002

### 2003

### 2004

### 2005

### 2006

### 2007

### 2008

### 2010

### 2011

### 2012

### 2013

### 2014

### 2015

### 2016

### 2017

### 2018

### 2019

### 2020

### 2021

### 2022

### 2023

### 2024

### 2025

## Referanser


## Eksterne lenker
*
Elias Lönnrot

**Elias Lönnrot** (1802–1884) var en finsk filolog, litteraturforsker og lege. Han er særlig kjent for å ha samlet kvadene i finnenes nasjonale heltedikt Kalevala som ble utgitt i en endelig form i 1849. Han var professor i finsk språk ved Helsingfors Universitet fra 1854. 

I 1880 ga han ut en finsk-svensk ordbok med over 200.000 oppslagsord. Han brukte de vestfinske dialektene som grunnlag og utvidet ordlisten med østlige ord. I tillegg konstruert Lönnrot egne ord som brukes både i fagterminologi og i dagligspråk. På 1500-tallet hadde biskop Mikael Agricola gitt ut en ordbok med omkring 8000 ord.

Lönnrot blir av Ellen H. Stenersen omtalt som den finske Ivar Aasen og far til det finske skriftspråket. I likhet med Aasen samlet han folkediktning, diktet selv og var en sentral språkforsker, Lönnrot samlet i likhet med Aasen også planter.

## Liv og arbeid

Elias Lönnrot utdannet seg innen filologi i Helsingfors og oppnådde tilsvarende hovedfag på Väinämöinens diktning (1830) og lisensiatgrad på finnenes forhold til magi og medisin (1832) - *Finnarnes Magiska Medicin*. I 1828 startet han samlingen av lyrikk og reiste helt til Nurmes. Han etablerte den Finske Litteraturforening i 1831. Sommeren 1831 gjennomførte han sin andre reise, som resulterte i verket *Kantele*, fire hefter som oppsummerte hans funn fra 1829-1831.

Han ble utnevnt til distriktslege i Uleåborg i 1832. I perioden 1833-1853 virket han som lege i Kajana nær Karelen, der han samtidig samlet inn stoff til det finske nasjonalepos Kalevala.

Hans siste tur gikk til Estland i 1844.  

Han ga ut samlingene *Vanha Kalevala* (den gamle) i 1840 og *Uusi Kalevala* (den nye) i 1849. Han forestod også etableringen av det første tidsskrift i Finland: *Mehiläinen* (rundt 1840).

I 1849 giftet han seg med Maria Piponius.  Han ble utnevnt til professor i finsk språk og litteratur (1851–1862).  I denne siste perioden ga han ut en finsk-svensk ordbok (1866–1880) og en samling med magiske finske dikt (1880).  

Lönnrot spilte også det finske nasjonalinstrumentet kantele som er så nært knyttet til lyrikken og hendelsene i Kalevala.

## Referanser


## Eksterne lenker
* 
* 
*
Sammatti

**Sammatti** er en tidligere kommune i landskapet Nyland i det sørlige Finland. Kommunen var enspråklig finsk. Sammatti hadde .

Den 1. januar 2009 ble Sammatti slått sammen med bykommunen Lojo.
 
Den finske filologen Elias Lönnrot ble født i Sammatti.

## Referanser
Nurmes

**Nurmes** er en by og kommune i landskapet Norra Karelen, øst i Finland. Den grenser til Lieksa, Juga, Rautavaara, Valtimo, Sotkamo og Kuhmo. Kommunen er enspråklig finsk. Nurmes hadde .

Byen ligger ved sjøen Pielisjärvi, og er nordligste punkt i en sjøreise som via Saimen bringer en til Finskebukta.  Opprinnelig var det tsar Aleksander II som grunnla byen som et senter for handel.

Den 1. januar 2020 ble nabokommunen Valtimo slått sammen med Nurmes.

I 1876 etablerte Hackman en fabrikk for produksjon av bestikk og kjøkkenvare, som skulle bli det kjente designmerket Iittala.  I byen finner vi også «Bomba», et uforstyrret karelsk nabolag fra 1800-tallet, med årlig Bombafestival. Byen har kallenavnet «Bjørkenes by».

Det norske bandet Nurmes er oppkalt etter denne byen.

## Vennskapsbyer
*  Laholm, Sverige 
*  Møn, Danmark
*  Ørsta, Norge
*  Volda, Norge
*  Segezja, Russland


Fil: Nurmes church.jpg|Nurmes kirke
Fil:Bomban talo 1.jpg|Bombahus


## Referanser




## Eksterne lenker
*
Tapsfri komprimering

**Tapsfri komprimering** er en betegnelse for en klasse algoritmer for komprimere (minske) data som tillater at de opprinnelige data kan bli rekonstruert fra de komprimerte data. I kontrast til denne teknikken finnes såkalt «lossy» (fra engelsk *loss* = tap) komprimering, eller komprimering med tap, det vil si komprimering hvor det ikke tillates nøyaktige og originale data til å bli rekonstruert fra de komprimerte data.

Tapsfri komprimering av data blir brukt i mange applikasjoner. For eksempel blir det brukt med det populære programvaren WinZip for Windows eller UNIX-programvaren gzip som begge benytter filformatet ZIP.

Tapsfri komprimering blir brukt når det er viktig at de opprinnelige data og den avkomprimerte data *må* være identisk. Typiske eksempler er kjørbare programmer og kildekode. Noen billedformater, eksempelvis PNG, benytter kun tapsfri komprimering, mens andre som TIFF og MNG kan benytte enten tapsfri komprimering eller komprimering med tap («lossy»). GIF benytter en tapsfri komprimeringsmetode, men de fleste utgaver av GIF er ikke i stand til gjenskape samtlige farger, og isteden kvantifiseres bildet (vanligvis med metoden «dithering») til 256 eller færre farger før det blir kodet som GIF. Fargekvantifisering er prosess med tap av data, men det kvantifiserte bildet kan bli avkvantifisert uten ytterligere tap av data.
Tone Krohn

**Tone Krohn** (født 20. august 1960) er en norsk musiker med vokal, gitar og kantele som hovedinstrument.

I perioden 1978–82 var hun medlem av visegruppen Huldrelått og mottok Prøysenprisen. Ellers har hun blant annet sunget med Georg Riedel og Dominique Chevaliér. Hun deltok med bandet Mildere Netter på Moldejazz (1994).  I den senere tid har hun arbeidet med Ellen Lohne.
Debututgivelsen *Ula* (2003) portretterer hulder fra Vestfold.
Krohn er bosatt i Sandefjord og mottok Sandefjord kommunes kulturpris i 2004.

Krohn deltok i 2009 på Grammy Awards-seremonien med gruppa Trio Mediaeval. Trioens CD "Folksongs" var nominert til grammy-pris, der mye av musikken er arrangert av Krohn. 

## Diskografi
* *[[Eventyret om virkeligheten]]* (1995)
* *Ula* (2002)
* *[[Barneball]]* (2004) med Ellen Lohne
* *[[Det synger i stein]]* (2010)

## Eksterne lenker
*  Hjemmeside
* Tone Krohn på Myspace
Kajana

**Kajana** (finsk: *Kajaani*) er en by og en kommune i landskapet Kajanaland i Finland. Den ligger geografisk midt i landet, på sørsiden av innsjøen Ule träsk. Kommunen er enspråklig finsk. Kajana hadde .

Ruinene av Kajana Festning ligger ved Kajana-elven, midt i byen.  Det var bygd 1604–1619 som base for et allerede etablert militærvesen.  Byen som sådan ble etablert i 1651 av Per Brahe, på en tid da trelast og tjære var de viktigste næringsveier, med skipning via Ule älv til Bottenvika.  Russiske styrker sprengte festningen i mars 1716.  

I dag er Kajana en universitetsby (Kajaani Polytechnic).


Kajaani kirkko 20090116b.JPG|Kajana kirke
Kajaani Raatihuone 20090116.JPG|Kajana gammel rådhus
Kajaani railway station.jpg|Kajana jernbanestasjon


## Vennskapsbyer
* Östersund, Sverige (1943)
* Rostov-na-Donu, Russland (1956)
* Schwalm-Eder-Kreis, Tyskland (1973)
* Nyíregyháza, Ungarn (1981)
* Marquette, Michigan, USA (1997)
* Jiujiang, Kina (2006)

## Referanser




## Eksterne lenker
* 
* ''Uppslagsverket Finland'', Kajana
Davy Wathne

**David Frank Huey Wathne** (født 1950) er en norsk tidligere sportsjournalist med fotball som spesialfelt. Han arbeidet som journalist i TV 2 Sporten fra oppstarten i 1992 til 2017.

Wathne ble født i Florida, USA. Han har en cand.mag. fra Universitetet i Bergen med mellomfag i latin, norsk og historie. Han har arbeidet som sportsjournalist i *[[Bergens Tidende]]* fra studietiden og frem til overgangen til det nyetablerte TV 2, hvor han var mest kjent som sportsanker. Han har også vært aktiv i fagforeningsarbeid i bedriften.

Han ble i 2006 årets bergenser i en kåring i regi av *[[Bergensavisen]]*. I 2014 ble han kåret til «årets sportsjournalist» av Norske Idrettsleder-Veteraner.

Wathne kom til Norge ett år gammel og beholdt sitt amerikanske statsborgerskap frem til 2017. Han sa fra seg sitt amerikanske statsborgerskap blant annet på grunn av Donald Trump. Han er oppkalt etter sin morfar, David Johansen, men oppgir navnet sitt som *Davy* for å unngå den norske uttalen av navnet David. Moren til Wathne, sykepleieren Aud Johansen, hadde flyttet til USA rett etter andre verdenskrig og møtt Davys far, eiendomsmekleren Lester William Huey (d. 1986). Ett år etter at Wathne ble født, tok moren ham med tilbake til Norge, og siden traff ikke Wathne sin far. Han takket nei til farsarv da faren døde i 1986.

Wathne har vært gift og har barn.

Han regner seg som Rødt-sympatisør, men har gitt uttrykk for at han har bakgrunn som politisk konservativ, med en fortid som medlem i Unge Høyres lokallag i Fana i Bergen.

Han spilte den norske stemmen Dorris, bartenderen, i *[[Shrek 2]]*, noe han ikke tok betaling for, men syntes var et lærerikt enkelttilfelle. Han returnerte til rollen som Dorris i *[[Shrek den tredje]]*.

## Referanser




## Eksterne lenker
* 
*
News of the World

Begrepet **News of the World** har flere betydninger:
**[[News of the World (album)]]*, ei plate av det britiske rockebandet Queen
**[[News of the World (avis)]]*, ei britisk avis
**[[News of the World (film)]]* en film fra 2020
Riksvei 658

**Riksvei 658** (**Rv658**) går mellom Ålesund lufthavn, Vigra i Giske og sentrum i Ålesund.

## Historikk
Frem til Valderøytunnelen ble tatt i bruk fulgte Rv658 dagens fylkesvei 131 fra Gjøsund til Valderhaugstranda ferjekai der det gikk ferje til Ålesund.
 
Før 1. januar 2010 var fylkesvei 658 del av riksveien.

## Kommuner og knutepunkter
###### 

## Referanser




## Eksterne lenker
* Kartverkets norgeskart
* Vegvesenets vegkart
*
Honningdugg

**Honningdugg** eller **bladlussukker** er en sukkerholdig væske (karbohydrater) som utskilles gjennom en kjertel hos noen bladlus (Hemiptera) og andre plantesugende insekter.  Det er et overskudd som insektene må kvitte seg med.  

Særlig maur ser nytten i dette og «melker» bladlusene for honningdugg.  Maur og bladlus lever i symbiose, mauren beskytter bladlusene og får honningdugg som belønning. Til sammen er det regnet ut at en koloni maur i løpet av en sommer kan ta med seg så mye honningdugg til maurtuen, at det tilsvarer opptil 10 kg sukker.

## Referanser
Mirow

**Mirow** (av gammelslavisk *villa mirowe*, «fredens sted») er en småby med 3&nbsp;773 innbyggere (2005) i landkretsen (det tidligere hertugdømmet) Mecklenburg-Strelitz i den tyske delstaten Mecklenburg-Vorpommern. Den ligger midt i Mecklenburgische Seenplatte, sydlig for Mirow-sjøen, som gjennom sjøer, elver og kanaler er forbundet med Müritz og Havel. I kommunen Mirow ligger dessuten sjøene Labussee, Vilzsee, Rätzsee samt Granzower Möschen og Zotzensee.

## Historie

Johannitterordenen grunnla 1227 ved Mirowsjøens bredder et *[[komturi]]*, etter at hertug Borwin II hadde skjenket dem et stykke land. Gjennom arv kom Mirow i 1701 til hertugdømmet Mecklenburg-Strelitz, og i 1919 fikk den byrettigheter.

Prinsesse Sophie Charlotte av Mecklenburg-Strelitz, den senere dronning av Storbritannia, Irland og Hannover, ble født i Mirow i 1744. Byens *Schlossgymnasium Sophie Charlotte* var oppkalt etter henne. I 2003 ble slottsgymnasiet slått sammen med *Gymnasium Carolinum*. Schlossgymnasium Sophie Charlotte og Gymnasium Carolinum har i mange år gjennomført elevutvekslinger med norske videregående skoler.

Den tidligere kronprinsesse i Danmark Mariane av Mecklenburg-Strelitz, ble begravet i Mirow i 1876.

## Bydeler
* Diemitz (innlemmet 13. juni 2004)
* Fleeth
* Granzow
* Grünplan
* Peetsch
* Starsow.

## Bilder

File:Mirow Schloss.jpg|Mirow slott
File:Mirow Schloss Liebesinsel Brücke 2010-04-07 057.jpg|Liebesinsel Brücke
File:Mirow Unteres Schloss Mühlenstraße 34 2010-04-07 072.jpg|Nedre slott
File:Mirow Kirche1.jpg|Mirow kirke


## Referanser


## Eksterne lenker
*
Savolax

**Savolax** (**Savolaks**, finsk: *Savo*) er et historisk landskap i Finland. I dag er det landskapene Norra Savolax og Södra Savolax, samt deler av Norra Karelen som dekker det området som en gang var Savolax.

Området var opprinnelsen for skogfinner som utvandret til Norge på 1600-tallet.

## Eksterne lenker
* ''Uppslagsverket Finland'', Savolax
Imago

**Imago**  (entall: imago – flertall: imagines) er et fullvoksent eller ferdigutviklet, kjønnsmodent individ av dyr som har larvestadier. Brukt vesentlig om insekter i sitt siste stadium.  

Insekter og andre leddyr har et ytre hudskjellet som «bærer», holder på plass, de indre organene. De mangler et indre skjelett, som hos virveldyr. Den ytre huden (hudskjelettet) må skiftes for at leddyr skal kunne vokse. Under utviklingen fra egg til voksen er det mange hudskifter, eller stadier. 

Overgangen til imago er særlig tydelig hos holometabole insekter som har fullstendig forvandling og sitt nest siste stadium som en puppe hvor en svært omfattende ombygging skjer.
Hos hemimetabole insekter med ufullstendig forvandling er ikke overgangen så tydelig siden hvert trinn i utviklingen gradvis ligner mer på den voksne.

## Kilder
*
Vokativ

**Vokativ** (latin *(casus) vocativus*, avledet av *vocare*: "kalle, rope på") er en "kasus for person som en tiltaler, [...] tiltalekasus". Den finnes blant annet i latin , litauisk , polsk, tsjekkisk, ukrainsk og rumensk. Kasusformen kan forklares som en gramatisk funksjon, der en ved å bøye egennavnet (substantivet) tiltaler personen direkte. Slik skiller vokativ seg fra andre tiltaleformer som imperativ.

## Eksempler
*Et kjent eksempel fra latin på bruk av vokativ er "Et tu, Brute" fra Shakespeares stykke Julius Cæsar «Brute» er vokativformen av «Brutus».
*Et eksempel fra gresk er et uttrykk som er ofte brukt i kristen liturgi, for eksempel i *Litaniae Lauretanae* (Loreto-litanien:
:*.
:Kýrie, eléison; Khristé, eléison; Kýrie, eléison.
:«Herre, miskunn deg, Kristus, miskunn deg, Herre, miskunn deg»

Der er κύριε (kyrie) vokativsformen av κύριος (kyrios) "herre", og Χριστὲ (Khriste) er vokativsformen av Χριστός (Khristos) «Kristus».

*På litauisk er *Petrai* vokativformen for mannsnavnet *Petras*, mens ordet for mann, *vyras* heter *vyre'' i vokativ .

## Vokativ i norsk
På norsk brukes pronomenet «du» foran substantivet: «Du Guri, ...», «du mann» eller «dere barn». Man har også former som: «Lille katt», «kjære deg» eller «vesle hund». Ifølge Per Egil Hegge finnes det likevel én ekte vokativform i norsk, nemlig «folkens», f.eks. «hei, folkens», altså i henvendelser eller tiltale.

## Referanser
Europavei 50

**Europavei 50** går mellom Brest i Frankrike og Makhatsjkala ved Det kaspiske hav i delrepublikken Dagestan i Russland.

Trasé fastlagt av UNECE: Brest – Rennes – Le Mans – Paris – Reims – Metz – Saarbrücken – Mannheim – Heilbronn – Nürnberg – Rozvadov – Plzeň – Praha – Jihlava – Brno – Trenčín – Prešov – Košice – Vyšné Nemecké – Uzjhorod – Mukatjevo – Stryj – Ternopil – Khmelnytskyj – Vinnytsya – Uman – Kropyvnytskyj – Dnipro – Donetsk – Rostov-na-Donu – Armavir – Mineralijnie Vodi – Makhatsjkala.

## Knutepunkter

}

|}

## Eksterne lenker
Kokong

**Kokong** er et «hylster» som en larve spinner rundt seg selv før den går over i puppestadiet.  Her ligger puppen til den er klar for å klekkes og bli til et fullvoksent insekt (imago).

Mest kjent er nok (sommerfuglen) Silkespinner. Silke lages fra kokongen til denne sommerfuglen.  Mange arter sommerfugler spinner et slikt lite «hus», en kokong hvor de tilbringer puppestadiet. Men selv om det er flest sommerfugler som spinner kokonger, finnes det også noen andre som gjør det, blant annet noen biller, edderkopper og maur. Meitemark omgir ofte sine eggklaser med en kokong.
Norsk Tankesportforbund

**Norsk Tankesportforbund** er en sammenslutning av seks forbund som driver organisert tankesport. Tankesportforbundet ble stiftet 15. november 2005 som et supplement til Norges Idrettsforbund. 

Forbundene som inngår i tankesportforbundet er:
*Norsk Bridgeforbund
*Norges Sjakkforbund
*Norges Backgammonforbund
*Norges Othelloforbund
*Norges Postsjakkforbund
*Go i Norge

Ved opprettelsen organiserte Norsk Tankesportforbund noe over 14&nbsp;000 medlemmer. Forbundet er tilsluttet International Mind Sports Association (IMSA) som ble stiftet tidligere samme år. IMSA arbeider bl.a. med IOK for å arrangere World Mind Games i forbindelse med vinter-OL. 

## Eksterne lenker
* 
*
Dreambox

**Dreambox** er en Linux-basert, digital paraboltuner produsert av det tyske selskapet Dream Multimedia. Til forskjell fra andre tunere, kan brukeren selv oppgradere og programmere den etter behov.

Dreambox har i tillegg et nettverkskort som muliggjør oppkobling mot Internett, og det finnes programvare for den som lar brukeren både surfe på nettet og lese e-post.

Dreambox finnes i flere forskjellige modeller.

Gjeldende modeller:
DM 8000 HD PVR, DM 7020 HD PVR, DM 7025+, DM 7020, DM 800 HD PVR, DM 600 PVR, DM 500+, DM 500 HD

Utgåtte modeller:
DM 500, DM 5600, DM 5620, DM 7000

## Spesifikasjoner
(Varierer fra modell til modell)
* 10/100 Ethernet nettverkskort
* USB-tilkobling
* Digital lydutgang
* To scart-tilkoblinger
* Én serieport
* Ett spor for DVB (*Digital Video Broadcasting*)
* Mulighet for å lese CompactFlash minnekort
* Mulighet for å lese SmartCard
Puppe

**Puppe** er hvilestadiet mellom larve og voksent insekt (imago), et stadium som bare forekommer hos insekter med fullstendig forvandling (metamorfose). I dette stadiet som kan være fra noen dager til flere måneder forvandles insektet fra larve til voksen.  

Puppestadiet kan finne sted på svært mange ulike steder. I jorden, mudder, på gress, planter, steiner og så videre. De fleste pupper ligger åpne, men hos noen arter spinner larven et spinn omkring puppen (kokong), eller «bygger» et hus av ulike plantedeler.  Noen arter graver seg ned i jorden eller forsøker i allfall å stikke seg litt bort under puppestadiet. Det er morfologisk to typer pupper:
* **Fri puppe**. En slik puppe har frie (utvendige og synlige) bein, antenner og vingeanlegg.  Slike pupper finnes hos mange arter av biller. 
* **Mumiepuppe**. Dette er en puppe hvor det ikke er noen frie kroppsdeler (bein eller antenne). Overflaten er glatt, selv om en hos noen arter kan se antydning til antenner, bein og vinger. Slike pupper er vanlige hos sommerfugler.
** **Hengepuppe** er en mumiepuppe som henger fritt med hodet ned, festet bare i øvre enden.
** **Beltepuppe** er en mumiepuppe som er festet nederst, og henger i en plante, på en stein (vegg) og lignende med en festetråd (et belte) rundt puppen.

## Bildegalleri

Fil:Flying insect coocoon closeup.jpg|Mumiepuppe i kokong (spinn)
Fil:Lemon pansy pupa.jpg|Hengepuppe. Sommerfugl, *[[Junonia lemonias]]*
Fil:Papilio.machaon.jpg|Beltepuppe. Sommerfugl, *[[Papilio machaon]]*
Fil:Grass demon pupa.jpg|Møll, *[[Udaspes folus]]*


## Eksterne lenker
*
Hudskifte

**Hudskifte** (*ekdysis*) hos leddyr og rundormer innebærer at gammel hud kastes av og erstattes med en ny. Ulike arter har forskjellig antall hudskifter, alt fra noen få og opptil tyve. 

Hudskifte forekommer hos arter som har en hud som ikke er tøyelig (*[[kutikula]]*), som er tilfellet med leddyrenes ytre skjelett. For å kunne vokse, må dyrene av og til kvitte seg med sin gamle hud. Veksten skjer bare i en kort periode før den nye huden er herdet. 

Prosessen er styrt av hormoner (såkalte *ekdysoner*). Når tiden er inne for et hudskifte produseres hormonene i noen kjertler som ligger i det «indre» hudlaget, de såkalte epidermalcellene.  Kjertlene avgir en hudskifteveske, som løsner den ytre huden fra epidermalcellene. 

Den nye huden dannes under den gamle. Cellene i den nye huden (*kitikula*) er sammenpresset, høye og tynne. Når den nye huden er dannet, under den gamle, er tiden kommet for selve hudskiftet. Dyret går inn i en rolig periode uten noen aktivitet. Som regel sprekker den gamle huden opp langs ryggsiden, og hos enkelte dyregrupper også på tvers av kroppen. Dyret må nå frigjøre seg fra den gamle huden. All hud skiftes, men ikke alltid samtidig.

Den nye huden er myk en kort stund og dyret kan nå vokse ved at de sammenpressede, høye og tynne cellene i huden får utvide seg. Under et hudskifte er dyret svært sårbart.
KC Boutiette

**KC Boutiette** (født 11. april 1970 i Tacoma, Washington) er en amerikansk skøyteløper. I mange år konkurrerte han utelukkende med rulleskøyter, men for å få muligheten til å vinne olympiske medaljer, bestemte han seg for å prøve seg på isen.

I 1993 møtte han opp i Pettit National Ice Center i Milwaukee for å prøve å kvalifisere seg til den amerikanske troppen til OL på Lillehammer i 1994. Før dette hadde ikke Boutiette noen erfaring fra hurtigløp på skøyter, men likevel klarte han å kvalifisere seg for laget i løpet av få måneder.

Boutiette har aldri vunnet noen OL-medalje, men han viste for andre inlineløpere at overgangen var fullt mulig, og flere fulgte han eksempel. Under OL 2002 i Salt Lake City tok de tidligere inlineløperne Derek Parra, Jennifer Rodriguez (tidligere gift med Boutiette) og Joey Cheek totalt fem medaljer.

Søndag den 20. november 2016 ble han den eldste skøyteløperen (drøye 46 år) som har mottatt medalje for et verdenscupløp i hurtigløp på skøyter med sin sølvmedalje i fellesstarten i Nagano, Japan, dette var en posisjon som tidligere ble holdt av tyske Claudia Pechstein som var 42 år og 294 dager. Boutiettes forrige individuelle verdenscupmedalje, en bronse, var på  meter i Heerenveen, Nederland den 28. februar i 2004, i mellomtiden har han tatt flere verdenscupmedaljer i lagtempo.

## Personlige rekorder

## Referanser




## Eksterne lenker
* 
* 
*  KC Boutiette på Jakub Majerski's Speedskating database (Adelskalender distanser og sammenlagt)
*  KC Boutiette på ISU sine nettsider. (noen resultater)
*  KC Boutiette på SpeedskatingResults.com
*  KC Boutiette på The-Sports.org (noen resultater)
;Bilder
* Bilder av KC Boutiette på SpeedSkatingPhotos.info/DesgPhoto.com
Nymfe (zoologi)

**Nymfe** (av det greske ordet for «brud») er en larve, ungdomsformen, hos insekter med *ufullstendig forvandling* (hemimetabole insekter).  En vannlevende nymfe, så som hos døgnfluer, øyenstikkere og steinfluer, kalles også **najade**, etter den greske mytologiens vannymfer.

I engelsktalende land er **«nymfe»** («nymph») betegnelsen for alle larvestadier hos insekter med ufullstendig forvandling (Hemimetabole insekter). I mange europeiske land betegnes oftest bare det siste larvestadium som nymfe. En nymfe ligner til dels mye på det fullt utviklede og voksne insektet, bl.a. med tydelige vingeanlegg, og gjennomgår ikke noe puppestadium før det voksne stadiet. «Nymfe» brukes også i zoologien som artsnavn på enkelte voksne insekter, som vannymfene (Odonata). 

Ordet **«larve»** brukes vanligvis om larvene til insekter med *fullstendig forvandling* (holometabole insekter). Disse avviker tydelig fra det voksne individet, i utseende og ofte levevis. Eksempler er flere arter insekter som har larvestadiet i vann  mens de som voksne lever på landjorden og flyvende i luften (vårfluer, mudderfluer, øyenstikkere, noen blomsterfluer, mygg og andre). En sommerfugllarve er et annet godt eksempel.

## Utvikling og forvandling hos insekter
Hos insektene er det store ulikheter i utviklingen fra egg til voksen (imago). Det skilles mellom tre ulike «forvandlinger» (metamorfose):

* **[[Ametabole insekter]]** – gjennomgår *ingen* forvandling. Larvene skiller seg ikke fra det fullvoksne insektet, utenom ved størrelsen.
* **[[Hemimetabole insekter]]** – gjennomgår en *ufullstendig* forvandling. Det skjer en gradvis utvikling fra egg til voksen. Larvene, eller nymfene (som de helst kalles), blir mer og mer lik de voksne.  
* **[[Holometabole insekter]]** – gjennomgår en *fullstendig* forvandling. Mellom larve- og voksenstadiet er det et puppestadium, der gjennomgripende forandringer av kroppsbygningen skjer. Larver og voksne er ofte svært ulik hverandre.

## Nymfe og fiske
Ordet nymfe brukes også om fiskekroken under fluefiske. Fluefiskekroken bindes som imitasjoner av voksne insekter (imago) som flyr over vann og elver. Særlig av døgnfluer, men også vannymfer, steinfluer, mygg og andre.
Prosessindustriens Landsforening

**Prosessindustriens Landsforening** (**PIL**) var en norsk arbeidsgiverorganisasjon tilknyttet Næringslivets Hovedorganisasjon (NHO).

PIL representerte per 2005 ca. 700 medlemsbedrifter med over 47&nbsp;000 ansatte, og var en av NHOs største foreninger. 

28. november 2005 ble det besluttet at Prosessindustriens Landsforening og Teknologibedriftenes Landsforening skulle slås sammen til Norsk Industri. Den nye foreningen ble operativ fra 1. januar 2006. 

*Prosessindustri* er en form for industri som kjennetegnes av et enormt behov for energi. Dette kan være smelteverk og andre metallbearbeidingsvirksomheter.

## Eksterne lenker

* Offisiell hjemmeside &ndash; Norsk Industri
Teknologibedriftenes Landsforening

**Teknologibedriftenes Landsforening** (**TBL**) var en norsk arbeidsgiverorganisasjon tilknyttet NHO.

TBLs historie kan føres tilbake til 1889, da en del verkstedansatte i Oslo gikk sammen og dannet en forening, som fra 1908 fikk navnet De Mekaniske Værksteders Landsforening (MVL), senere Mekaniske Verksteders Landsforening. 

28. november 2005 ble det besluttet at Prosessindustriens Landsforening og Teknologibedriftenes Landsforening skulle slås sammen til Norsk Industri. Den nye foreningen ble operativ 1. januar 2006. 

## Eksterne lenker
* Offisiell hjemmeside &ndash; TBL  
* Offisiell hjemmeside &ndash; Norsk Industri
Intendantur

**Intendantur** er militære avdelinger som ordner med forpleining, bekledning, visse former for utrustning, drivstoff, brensel og kvarter- og kontormateriell. Organene har også ansvar for regnskap. Intendanturen er ofte en egen våpenart.  

I Norge har hver av de tre forsvarsgreinene Hæren, Sjøforsvaret og Luftforsvaret sin intendantur. På 1700-tallet hadde kommissariatvesenet ansvar for forpleining av soldater i felt. I 1825 ble ansvarsområdene samlet ved at det ble opprettet ett embete som arméintendant og én stilling som depotforvalter for å bestyre hærens lagre. I dag er Hærens intendantur (HI) en del av logistikkvåpenet.

## Se også
* Intendant, forvalter, bestyrer ved slott, museum og liknende, regnskapsfører eller offiser som er ansvarlig for forsyninger av proviant og annet utstyr
* Hærens intendantur
* Forsvarets logistikkorganisasjon
* Tren, militære forsyningsavdelinger eller -kjøretøy
* Marketenteri, utsalgssted for matvarer og lignende til soldater i felt eller garnison

## Referanser


## Eksterne lenker
* Intendantur- og sanitetsamlingen i Forsvarsmuseet
Intendant

**Intendant** (av latin *intendere*, rette oppmerksomheten mot) er en betegnelse for en bestyrer, forvalter eller oppsynsmann, især ved slott eller museer. Ved teatre innehar intendanten en lederstilling, gjerne med økonomisk ansvar.

## Se også
*Intendantur

## Referanser
Tresnitt

**Tresnitt** er en av de eldste grafiske trykkteknikkene for bilder. Avtrykket oppstår etter trykking fra en utskåret plate av tre. Begrepet dekker både teknikken og selve avtrykket eller bildet som blir laget ved hjelp av denne teknikken. 

Tresnitt-metoden hadde en storhetstid som kunstform og reproduksjonsteknikk i middelalderen og tidlig moderne tid i Europa, det vil si fra 1400-tallet til den industrielle revolusjonen. Teknikken ble særlig brukt for å lage illustrasjoner i bøker og ettbladstrykk. Tresnitt som moderne kunstuttrykk ble vanlig tidlig på 1900-tallet. 

Xylografi, også kalt trestikk, er tresnitt skåret ut i tett, hard endeved som gir finere linjer og detaljer. Teknikken var vanlig for bilder i bøker og blader på 1800-tallet.

## Teknikk og typer

## Historikk

## Se også
* Xylografi, tresnitt med finere linjer skåret ut i en trykkplate av hard endeved
* Blokktrykk (ettbladstrykk), enkel metode for å trykke bilder på papir eller tekstil, tilsvarer tresnitt
* Linoleumssnitt, høytrykk med trykkplate av linoleum
* Høytrykk, grafisk trykkemetode der de fargede partier i et motiv er skåret som et opphevet relieff på trykkplaten
* Den norske fargetresnittskolen, norsk billedkunstretning 1935-1965

## Eksterne lenker
*
Mansion House undergrunnsstasjon

**Mansion House undergrunnsstasjon** er en stasjon i Londons undergrunnsbane. Den ligger i kollektivsone 1, og betjener linjene Circle og District. Den har navn etter Mansion House, den offisielle residensen til City of Londons overborgermester; Bank undergrunnsstasjon ligger faktisk nærmere denne bygningen. 

Stasjonen åpnet i 1887. Fra 1989 til 1991 var den stengt for totalrenovering, og dagens arkitektur og utsmykning er fra den perioden. 

Mansion House undergrunnsstasjon er med i flere engelske spørrespill, fordi den er en av to som har alle de fem vokalene i det engelske alfabetet med i navnet; den andre er South Ealing. 

|}
## Eksterne lenker
* Mansion House Underground Station Transport for London (Engelsk)
Panathinaikos

**FC Panathinaikos** (*Παναθηναϊκός*) er en gresk idrettsforening. Klubben ble stiftet i 1908 som en fotballklubb; senere ble blant annet basketball og volleyball en del av virksomheten. I alt har klubben nå 482 greske mesterskap fordelt på 21 idretter. 

Fotballaget spiller i ligaen Alpha Ethniki og spiller hjemmekampene sine på Leoforos Alexandras Stadium i Athen.

## Spillerstall
Oppdatert 11. mai 2022.
 

### Utlånte spillere

## Meritter

## Referanser


## Eksterne lenker
*
Hans Petter Sjøli

**Hans Petter Sjøli** (født 1974) er en norsk journalist og forfatter.

Sjøli er cand.philol. med hovedfag i historie fra Universitetet i Oslo og annen studiebakgrunn fra Universitetet i Bergen og Norges teknisk-naturvitenskapelige universitet. Han har jobbet i *[[Klassekampen]]*, *[[Dagens Næringsliv]]*, *[[Dagsavisen]]* og *[[VG]]*. 

Han har skrevet boka *[https://urn.nb.no/URN:NBN:no-nb_digibok_2011071306004 Mao, min mao. Historien om AKPs vekst og fall]*, som utkom på Cappelen forlag i 2005. 

## Referanser


## Eksterne lenker
* 
* VGs kamp med spurven iNyheter – Ness 47 med Hans Petter Sjøli
Kolbjørn Stenødegård

**Kolbjørn Stenødegård** (født 27. mars 1937 på Vestnes i Romsdalen, død 22. juli 1995 i Trondheim) var en norsk forsikringsekspert og forfatter av en rekke artikler om pseudovitenskap, ufologi, astrologi og øvrige påstander om det paranormale.

Kolbjørn Stenødegård var ansatt i tilknytning til Skuld og utga i 1975 en lærebok om claimsbehandling.

## UFO-forskning
Stenødegård var også grunnleggeren av norsk ufologi og etablerte Trondheim UFO-Forening i 1968, senere Norsk UFO Center (NUFOC), og senere Norsk Institutt for Vitenskapelig Forskning og Opplysning (NIVFO) (1980–95). Han var forfatter av en rekke artikler om pseudovitenskap, ufologi, astrologi og øvrige påstander om det paranormale og medredaktør av NIVFO-bulletin.

De første årene var Stenødegård opptatt av å registrere norske ufo-observasjoner som hadde fått store presseoppslag særlig på 1950- og 60-tallet. Hans fremste oppgave var å systematisere den norske registreringen og bygget derfor opp en landsomfattende organisasjonsstruktur av feltforskere. Som leder av NUFOC førte han en omfattende korrespondanse også med tilsvarende organisasjoner over hele verden, men særlig i Skandinavia og Amerikas forente stater.

## Skeptiker
I 1980-81 oppstod det et brudd mellom Stenødegård og majoriteten av NUFOCs medlemmer. NUFOC fortsatte under navnet UFO-Norge, og Kolbjørn Stenødegård opprettet sammen med Gunnar Bertelsen Norsk Institutt for Vitenskapelig Forskning og Opplysning som snart ble en norsk søsterorganisasjon til den amerikanske skeptikerorganisasjonen Committee for the Scientific Investigation of Claims of the Paranormal (CSICOP). Blant Stenødegårds samarbeidspartnere var blant annet Human-Etisk Forbund, Skepsis samt universitetsmiljøer. I tillegg til ufoproblematikken gikk Stenødegård til sterke angrep på ukritisk markedsføring av bl.a. helseprodukter, homeopati, scientologi, astrologi og healing. Et av høydepunktene var da NIVFO på slutten av 1980-tallet inviterte den amerikanske skeptikeren James Randi til å holde en forelesning ved NTH i Trondheim. Forelesningen som bidro til å løfte frem NIVFOs kampsaker var en stor suksess og ble karakterisert som et av årets høydepunkter ved høgskolen. 

De siste årene var Kolbjørn Stenødegård alvorlig syk. Han var ugift og hadde ingen barn.

## Litteratur
* Stenødegård, K.: *Den offisielle misrøkt av UFO-problemet,* 4 bl., 1968  
* Stenødegård, K.: *Om claimsbehandling,* 92 s., 1975
* Stenødegård, K.: *Om UFO-problemet: dette bør du vite,* 15 bl., 1981
* Stenødegård, K.: *Om romskipsteorien,* 9 bl., 1981, ISBN 82-7351-003-4   
* Stenødegård, K.: *Om romskipsteorien og andre mulige forklaringer på UFO-fenomenet,* 1984 
* Stenødegård, K. og Jan S. Krogh: Mosjøenrapporten, 2. utg., NIVFO, Trondheim, 1990, 35 s., ISBN 82-7351-015-8
* Stenødegård, K.: *UFO og ufologi,* 10 s., 1990, ISBN 82-7351-007-7 h

### Redaktør av tidsskrifter
* *Norsk UFO-Tidsskrift*, 1970, NUFOF, først sammen med Arne Børcke
* *UFO Forum*, 1973-78, NUFOC
* *NIVFO-Bulletin*, 1981-1995, NIVFO, , første år sammen med Gunnar Bertelsen og senere sammen med Jan S. Krogh

## Eksterne lenker
* Skeptica.dk: Fotografi av Kolbjørn Stenødegård
Norsk Industri (NHO)

**Norsk Industri** (etablert 28. november 2005) er en norsk arbeidsgiverorganisasjon for industrien i Norge og største landsforening i Næringslivets Hovedorganisasjon (NHO). Norsk Industri organiserer all fastlandsindustri i Norge, utenom næringsmiddelindustrien. Oljeselskapene er organisert i Norsk olje og gass, utenom deres fastlandsanlegg som Snøhvit, Mongstad og så videre. Equinor (det tidligere Statoil) er derfor et av de største medlemmene i Norsk Industri, i tillegg til å være størst i Norsk olje og gass.

Norsk Industri har som målsetning å arbeide for konkurransedyktige rammebetingelser for industriell virksomhet i Norge.

Organisasjonen ble etablert 28. november 2005, var virksom fra 1. januar 2006, og er en sammenslåing av de tidligere arbeidsgiverorganisasjonene Prosessindustriens Landsforening (PIL) og Teknologibedriftenes Landsforening (TBL) (tidligere De Mekaniske Værksteders Landsforening).

Norsk Industri organiserer om lag 2&nbsp;550 medlemsbedrifter med tilsammen ca 130&nbsp;000 ansatte.

Administrerende direktør er (fra april 2024) Harald Solberg. Styreleder (per 2025) er Ståle Kyllingstad.

## Referanser


## Eksterne lenker
* 
*
Kaare Støylen

**Kaare Støylen** (født 3. oktober 1909, død 22. august 1989) var en teolog, prest, dr.theol. som var generalsekretær i Sjømannsmisjonen fra 1955, biskop i Agder bispedømme 1958–1973, deretter i Oslo bispedømme 1973–1977. 

Han var sønn av biskop Bernt Støylen. Kaare Støylens teologiske doktorgrad fra det teologiske fakultet ved Universitetet i Oslo i 1957 var på grunnlag av en avhandling med emnet «Claus Frimann*,* almuens sanger 1746-1829, glimt fra et hundreårs kirke- og kulturhistorie».

Som biskop døpte han prins Haakon Magnus i Slottskapellet 20. september 1973.

Han giftet seg med Agnes Stray, som døde av en sykdom etter 11 års ekteskap. I 1945 giftet han seg på nytt, med Honoria Faye.
## Referanser


## Eksterne lenker
* Kaare Støylen i Norsk biografisk leksikon
* Kaare Støylen i Store norske leksikon